**HAUAPLATSI KASUTUSLEPING**

\_\_\_\_\_\_\_\_\_\_\_\_\_\_\_\_\_\_\_\_\_\_\_ „\_\_\_“ \_\_\_\_\_\_\_\_\_\_\_\_ 20\_\_.a.

/lepingu sõlmimise koht/

…………………………. (edaspidi nimetatud *haldaja*) ………… …………… ,

ja

......................................................................, isikukood ...........................................................,

....................................................................................................................................................

/aadress, kontaktandmed/

(edaspidi nimetatud *kasutaja*), eraldi või koos nimetatud ka *pool* või *pooled*, sõlmisid käesoleva hauaplatsi kasutamise lepingu (edaspidi nimetatud *leping*), alljärgnevatel tingimustel:

**1. Lepingu dokumendid**

1.1. Lepingu dokumendid koosnevad käesolevast lepingust, lepingu lisadest ning lepingu muudatustest, milles kirjalikult lepitakse kokku pärast käesolevale lepingule allakirjutamist.

1.2. Lepingu lisaks on hauaplatsi plaan juhul, kui pooled on pidanud plaani lisamist vajalikuks.

**2. Lepingu ese ja eesmärk**

2.1. Lepinguga kohustub haldaja andma kasutajale kasutamiseks hauaplatsi Järva valla omandis oleval maa-alal asuval ............ kalmistul ja kasutaja kohustub tagama käesoleva lepingu alusel tema kasutusse antud hauaplatsi hoolduse ja kasutamise vastavat Järva valla kalmistute kasutamise eeskirjale (edaspidi *eeskiri*).

2.2. Hauaplatsi andmed: asukoht: ..........................., suurus: .................., maetuid ................, matmisviis: ...................................................

2.3. Lepingu eesmärgiks on hauaplatsi hooldamise ja kasutamise tingimuste kindlaks määramine lepingupoolte vahel.

**3. Haldaja õigused ja kohustused**

3.1. Haldajal on õigus:

3.1.1. kontrollida käesolevas lepingus ja eeskirjas või muudes kehtestatud normatiivaktides sätestatud nõuete täitmist;

3.1.2. likvideerida hauaplatsi kasutaja kulul omavoliliselt püstitatud hauarajatised või väljaspool hauaplatsi piire asuvad hauatähised ja –rajatised.

3.2. Haldaja on kohustatud:

3.2.1. määrama hauaplatsi suuruse ja asukoha arvestades kalmistu planeeringut;

3.2.2. andma hauaplatsi kasutaja valdusesse hiljemalt kasutusaja alguseks;

3.2.3. registreerima hauaplatsi kasutaja ja kasutusõiguse kalmistute registris (edaspidi HAUDI).

**4. Kasutaja õigused ja kohustused**

4.1. Kasutajal on õigus:

4.1.1. kasutada hauaplatsi käesolevas lepingus ja eeskirjas ning muudes kehtestatud normatiivaktides ettenähtud korras;

4.1.2. kasutada hauaplatsi surnu matmiseks kirstus või tuhaurnis;

4.1.3. kooskõlastatult haldajaga paigutada hauaplatsile hauarajatisi;

4.1.4. hauaplatsi kasutusõigus üle anda teisele isikule, teatades sellest kalmistu haldajale kirjalikult;

4.1.5. kasutada HAUDI kaudu esitatud võimalusi, mis on elektrooniliselt kättesaadav: <https://www.kalmistud.ee/>.

4.2. Kasutaja on kohustatud:

4.2.1. juhinduma hauaplatsi kasutamisel käesolevast lepingust ja eeskirjast või muudest kehtestatud normatiivaktidest;

4.2.2. arvestama hauaplatsi läheduses asuvate teiste matmiskohtade kasutajate huvidega;

4.2.3. hüvitama haldajale ja/või kolmandatele isikutele hauaplatsi kasutamisega või muul viisil tekitatud kahju;

4.2.4. juhul kui hauaplatsi kasutamisel tekib spetsiifilist või suures koguses jäätmeid, korraldama sellise jäätmete ära veo omal kulul;

4.2.5. teatama viivitamatult haldajale oma lepingus märgitud kontaktandmete muutumisest.

**5. Hauaplatsi kujundamine ja hooldus**

5.1. Hauatähised ja -rajatised:

5.1.1. hauaplats ja/või hauakoht tähistatakse risti, hauaplaadi, -kivi, -samba või muu tähisega, millele on ilmastikukindlalt kirjutatud maetu nimi ning soovitatavalt sünni- ja surmakuupäev;

5.1.2. hauarajatis peab olema paigaldatud ja paigutatud nii, et naabruses uue haua kaevamisel ei tekiks varisemisohtu;

5.1.3. hauaplatsi valatavad või paigaldatavad piirded tuleb eelnevalt kooskõlastada kalmistuvahiga ning rajada nii, et külgnevatele platsidele oleks tagatud juurdepääs platside vahele jäetava käiguraja kaudu. Vallavalitsuse korraldusega võib määrata kalmistul piirkonnad, kuhu on keelatud hauaplatsi ääriste rajamine;

5.1.4. hauarajatis, mis ei vasta eeskirjas esitatud nõuetele, likvideeritakse pärast hauaplatsi kasutajale tehtud kirjaliku hoiatuse jõustumist. Omavoliliselt püstitatud hauarajatise likvideerimise kulud kannab hauaplatsi kasutaja.

5.2. Hauaplatsi kujundamine:

5.2.1. hauaplatsi kujundab hauaplatsi kasutaja;

5.2.2. hauaplatsi kujundamiseks on soovitatavad traditsioonilised kujundusvõtted, nt muru, lillepeenar, liivaga kaetud kalm, pügatud hekk (kõrgusega kuni 1,0 m), puude madalakasvulised leinavormid, põõsad ja muud kujunduselemendid (pink, hauavaas, haualatern jne). Puude ja põõsaste võra peab jääma hauaplatsi piiridesse.

5.3. Hauaplatsi hooldamine:

5.3.1. hauaplatsi hooldamist korraldab hauaplatsi kasutaja;

5.3.2. hauaplatsi kasutaja on kohustatud hoidma hauaplatsi, hauaplatside vahed ja hauaplatsiga piirnevad teeosad heakorrastatuna ja puhtana;

5.3.3. hauaplatsi kasutajal tuleb plast-, klaas- ja metalljäätmed paigutada selleks ettenähtud konteineritesse. Biolagunevad jäätmed (lehed, oksad jms) tuleb viia selleks ettenähtud kohta.

**6. Lepingu üleandmine ja üleminek**

6.1. Hauaplatsi kasutaja surma korral on tema omastel eelisõigus hauaplatsi kasutamiseks ja õigus taotleda lepingu ülevõtmist. Lepingu üleandmise vormistab kalmistuvaht kirjalikult hauaplatsi kasutaja surma tõendava dokumendi esitamisel, sõlmides kokkuleppe lepingu muutmiseks.

6.2. Lepingu sõlmimise eelisõigus on ka maetute omastel hauaplatsi osas, mis ei ole lepingu alusel kasutusse antud, et olemasolevaid hauaplatse põlistada ja laiendada, k.a Järva-Jaani alevi Kirikaia kalmistul.

6.3. Hauaplatsi kasutaja võib soovi korral kasutusõiguse üle anda teisele isikule, teatades sellest kalmistu haldajale kirjalikult.

**7. Lepingu tähtaeg ja lõpetamine**

7.1. Leping sõlmitakse tähtajatult.

7.2. Leping lõpeb lepingu üleandmisel või hauaplatsi kasutaja surma korral, kui kasutuslepingut ei võeta üle.

7.3. Haldaja võib lepingu erakorraliselt ühepoolselt üles öelda, kui hauaplats on vastavalt eeskirjale tunnistatud hooldamata hauaplatsiks.

**8. Vastutus**

8.1. Kui kasutaja ei pea kinni käesolevast lepingust ja eeskirjast või muudest kehtestatud normatiivaktidest kannab ta vastutust seadusega ettenähtud korras.

8.2. Haldajal on õigus punkt 8.1. rikkumise tagajärjed kõrvaldada ning nõuda sellega seotud kulutused sisse kasutajalt.

**9. Teadete vorm**

Poolte vahelised teated peavad olema kirjalikus vormis, välja arvatud juhtudel, kui teate sisust tulenevalt on vajalik selle operatiivne edastamine, või kui pool ei edasta teadet oma

lepingu tuleneva kohustuse täitmiseks ning see on informatsioonilise iseloomuga ja ei põhjusta adressaadiks olevale poolele õiguslikke või majanduslikke tagajärgi. Haldajal on õigus edastada informatsioonilise iseloomuga teateid hauaplatsi kasutaja lepingus näidatud sidevahendite kaudu (e-post, SMS).

**10. Lõppsätted**

10.1. Leping jõustub selle allakirjutamisest.

10.2. Lepingut võib muuta poolte kirjaliku kokkuleppega, mis on lepingu lahutamatuks lisaks.

10.3. Käesolevas lepingus sätestamata küsimustes juhinduvad pooled kalmistumajanduse korraldamisega seotud Eesti Vabariigi ja Järva valla kehtivatest õigusaktidest ja normdokumentidest, samuti Eestis väljakujunenud matmistavadest ja praktikast.

10.4. Lepingu täitmisest, tõlgendamisest, muutmisest või lõpetamisest tulenevad erimeelsused ja vaidlused lahendavad pooled vastastikusel mõistmisel põhinevate läbirääkimiste teel, kokkuleppe mittesaavutamisel Harju Maakohtus.

10.5. Leping on vormistatud 2 (kahes) võrdset juriidilist jõudu omavas eksemplaris, millest kumbki pool saab ühe.

**11. Poolte andmed:**

**Haldaja: Kasutaja:**

\_\_\_\_\_\_\_\_\_\_\_\_\_/nimi/ \_\_\_\_\_\_\_\_\_\_\_\_\_\_\_/nimi/

\_\_\_\_\_\_\_\_\_\_\_\_\_\_/reg.kood, isikukood/ \_\_\_\_\_\_\_\_\_\_\_\_\_\_\_\_/reg.kood, isikukood/

\_\_\_\_\_\_\_\_\_\_\_\_\_\_\_\_/asukoht, elukoht/ \_\_\_\_\_\_\_\_\_\_\_\_\_\_\_/asukoht, elukoht/

Tel Tel

E-post E-post

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/nimi, allkiri/ /nimi, allkiri/